Juventus je rutinski odradio uzvratnu utakmicu osmine finala Lige prvaka protiv Porta. Nakon 2:0 slavlja u gostima uslijedila je domaća 1:0 pobjeda golom Dybale iz jedanaesterca.

Nakon susreta Juventusov trener Massimiliano Allegri nije bio zadovoljan.

"Cilj nam je bio plasirati se među osam najboljih, a sada ćemo vidjeti protiv koga ćemo igrati. Ali moramo se popraviti, moramo popraviti kvalitetu našeg nogometa jer rezultat nije sve. Dečki su odigrali inteligentno prvo poluvrijeme, ali u drugom dijelu protiv desetorice smo se loše kretali, nismo otvarali prostor i diktirali ritam i loše smo se branili, pa smo tako riskirali i da primimo gol nekoliko puta", požalio se Allegri.

Juventusov trener upitan je i da komentira ulazak Marka Pjace umjesto Juana Cuadrada na poluvremenu.



Mario Mandzukic Brilliant Back-Heel Pass vs Porto! by claytonashurst

"Cuadrado je imao žuti karton, mi smo vodili 1:0, pa sam mislio da je bolje ne riskirati. Pjaca je mlad igrač koji mora shvatiti da je napad jako bitan, ali da su obrana i timski rad jednako važni. Cuadrado ima iste probleme. Pjaca se mora ugledati na Mandžukića, da ne bi krenuo istim putem kao Savičević", objasnio je Allegri za mikrofone Premium Sporta i zaključio:

"Protiv koga god ćemo igrati suočit ćemo se s njima gladni, puni entuzijazma i želje da se popravimo".